kardosdrur/scandi-wiki huggingface dataset:
Thomas Munck

Thomas Munck er en danskfødt professor i historie ved University of Glasgow.

Thomas Munck blev professor i 1979 med disputatsen The peasantry and the early absolute monarchy in Denmark, 1660-1708. Han har specialiseret sig i 1600-tallet og 1700-tallets historie, og udgivet en lang række artikler og bøger om denne periode. Særligt har han beskæftiget sig med oplysningstiden især i bogen The Enlightenment: a comparative social history 1721-1794 (2000) hvor i han foretager en undersøgelse af oplysningstidens idéers udbredelse i den bredere befolkning.

På grund af sin danske baggrund har han tit inddraget den danske udvikling i perioden, ikke kun i førnævnte værk, men også i flere engelske artikler, bl.a. The Danish reformers (i Enlightened absolutism: reform and reformers in later 18th-century Europe, (red.) H.M. Scott, 1990), Absolute Monarchy in later 18th century Denmark: centralised reform, public expectations and the Copenhagen Press (i Historical Journal 41, 1998) og senest The Northern Periphery: German cultural influences on the Danish-Norwegian kingdom during the Enlightenment (i The Holy Roman Empire 1495-1806 (red. af R.J.W. Evans), 2008).

I 2000 blev han medlem af Det kongelige danske Selskab for Fædrelandets Historie.

Henvisninger

Eksterne henvisninger 
 Thomas Muncks side  på University of Glasgows hjemmeside.

Historikere fra Danmark
Historikere fra Skotland
Dansksprogede forfattere fra Danmark
Palladium (Göteborg)

Palladium var en biograf med én sal på Lilla Nygatan 2 i Göteborg, Sverige, som ved åbningen den 14. august 1919 havde 1028 pladser og ejedes af Palladiumbiograferna. Da den lukkede den 17. februar 2008 var biografen ejet af Svensk Filmindustri (SF) og havde 770 pladser. På parkettet var der 565 siddepladser fordelt på 21 rækker, og på balkonen fandtes 8 stolerækker med i alt 205 pladser. Lærredet størrelse var 6 × 15 meter og lydsystemet var DTS, Dolby SR-D, SR-D-EX och DTS-ES.

Palladiumbiograferna drev biografen i perioden 1919-80, Europafilm i 1980-84 og SF fra 1984 til lukningen i 2008.

Biografen blev i løbet af sine 89 år renoveret eller ombygget fem gange: i 1921, 1928, 1936, 1975 og 1996.

Salen 
Biografen Palladium åbnede den 14. august 1919 og havde da én sal med i alt 1048 siddepladser. Biografen blev senere bygget om, og antallet af sæder var en overgang 805 for senere at ende på 770, fordelt på 565 siddepladser på 21 rækker på parket og 8 rækker på balkonen med i alt 205 pladser. Loftet i salen var udsmykket med omfattande malerier indrammet af ornamentur.

Lilla Palladium 
Biografen åbnede en mindre sal med 69 siddepladser i den øvre foyer den 21. august 1975. Denne mindre sal blev dog lukket igen i 1996.

Cinemiracle 
Palladium viste i sommeren 1960 den eneste film, der gennem historien blev indspillet med Cinemiracle: Windjammer. Det var en teknik, der ligesom Cinerama byggede på et sammensat billede fra tre separate projektorer, hvilket var 1950'ernes films svar på den nye store trussel, fjernsynet. Teknikken bestod i at vise tre forskellige filmvinkler på et bredt rundet lærred med en så nøjagtig sammensætning som indspilning, lagring og afspilning tilsammen kunne opnå. Oplevelsen af denne bredformatteknik blev lydmæssigt suppleret af 7 analoge kanaler for tillsammen at skabe en følelse af nærhed.

Projektorrum 
Palladium har siden 1987 haft to 827 kg tunge filmprojektorer af støbejern af en model først blev produceret i 1955. De to Philips dp 70-maskiner blev flyttet til Palladium efter tidligere af have været brugt på den nu nedlagte biograf Spegeln i Helsingborg. Som modelnavnet antyder er det tale om projektorer som kan afspille 70 mm-film og brugen af støbejern har den fordel, at materialets tyngde og stabilitet effektivt hæmmer de rystelser, der ellers kan forstyrre filmoplevelsen.

Noter 

Biografer
Göteborg
Halsbåndnavlesvin

Halsbåndnavlesvinet (Pecari tajacu) er et navlesvin, der hører hjemme i Nord-, Mellem- og Sydamerika, i mange forskellige habitater, såsom Sonoraørkenen, chaco, regnskov, caatinga, cerrado, pantanal og tempererede skove.

Eksterne kilder/henvisninger 

 Louise H. Emmons and Francois Feer, 1997 – Neotropical Rainforest Mammals, A Field Guide.
 Pigs & Peccaries Specialist Group 1996. Pecari tajacu. 2006 IUCN Red List of Threatened Species. Hentet 30. juli 2007.

Nordamerikas fauna
Sydamerikas fauna
Mellemamerikas fauna
Parrettåede hovdyr
Machine Identification Code

[[Fil:Printer_Steganography_Illustration.png|250px|thumb|right|Et billede, som viser små gule prikker på hvidt papir, fremstillet af en farve-laserprinter.]]
Machine Identification Code er en næsten usynligt (steganografisk) kode, som nogle printere (herunder farvelaserprintere fra HP og Xerox) automatisk og uden brugerens vidende trykker på hvert ark, der udskrives. Koden, der består af knapt synlige gule prikker, indeholder oplysninger som printerserienummer, dato og tid. 

Det er især farvelaserprintere som er omfattet af dette, og en kilde fra Xerox har udtalt til PC World, at Xerox opfandt tekonologien i 1980'erne for at imødegå flere landes bekymring om at printerne kunne bruges til at trykke falske pengesedler. Identifikationen er en form for vandmærke, ofte gul-på-hvidt, der trykkes på hver side og indeholder information, der kan identificere printeren. Det kan dreje sig om egentlig tekst, eller et gentagent mønster af prikker over hele siden, som er designet til at være vanskeligt eller umulig at se med det blotte øje. Nogle koder kan ses tydeligt vha. forstørrelsesglas og blåt lys.

I 2005 lykkedes det for Electronic Frontier Foundation at knække koderne for  Xerox DocuColor''-printere og de offentliggjorde en guide og et program til at dekode steganografien. De fleste printer-koder er ikke blevet knækket.

Et kendt eksempel på at printer-steganografi bliver brugt er, at en NSA-whistleblowers lader til at være blevet afsløret af det i 2017.

Noter

Eksterne links 
 Electronic Frontier Foundation 
 Musgrove, Mike Sleuths Crack Tracking Code Discovered in Color Printers (October 19, 2005)

Privatliv
Kryptografi
Sikkerhedsteknologi
Dabbawala

Dabbawala (eller dabbawalla, dabbawallah marathi डब्बावाला, bogstavelig talt, bogperson; kaldes også tiffin wallah) er en person i den indiske by Mumbai, som arbejder med distribution af fersk mad i madpakker til kontoransatte. Logistiksystemet knyttet til distributionen er anset som en af verdens mest effektive. 

Dabbawalavirksomheden er organiseret uden nogen avanceret teknologi involveret. Dabbawalaerne er organiserede i kollektiver. Hver dag (2008) leveres ca. 175 000 – 200 000 måltider, og den årlige vækst har de sidste år været på 5-10 procent. 

Mumbai
Titler
Folkerepublikken Tuva

Folkerepublikken Tuva (eller Tannu Tuva; ; 1921–1944) var en satelitstat på det territorium, der tidligere udgjorde protaktoratet Tuva under det Russiske Kejserrige (dog en del af Qing-dynastiet indtil dets kollaps i 1911), også kendt som Urjankhaiskij Kraj (). Folkerepuplikken Tuvan er nu Republikken Tyva inden for den Russiske Føderation.

Referencer

Eksterne henvisninger 

 Toomas Alatalu. "Tuva: A State Reawakens." Soviet Studies. 44. 5 (1992); 881-895.

Forhenværende lande i kinesisk historie
Tidligere socialistiske republikker
Forhenværende statssamfund i mellemkrigstiden
Etableret i 1921
Ophørt i 1944
Guigneville-sur-Essonne

Guigneville-sur-Essonne er en fransk kommune i departementet Essonne. Ved folketællingen i 1999 blev der talt 746 indbyggere, mens det blev 939 indbyggere i 2004.

Eksterne henvisninger 

Byer i Essonne
Jens Henrik Højbjerg

Jens Henrik Højbjerg (født 22. juli 1955 i Randers) er en dansk jurist, der fra 1. februar 2009 til 1. marts 2020 var Danmarks rigspolitichef.

Højbjerg er uddannet cand.jur. fra Aarhus Universitet i 1982 og har tidligere været politifuldmægtig i Grønlands Politi i to år og vicepolitimester i fire år. Han har desuden arbejdet i Københavns Politi, som politimester i Rigspolitiet og i Statsadvokaturen.

I 2003 blev han vicedirektør i Europol i Haag indtil han i 2006 blev udnævnt til politidirektør i Nordjyllands Politi. Her var han til han 1. januar 2009 blev konstitueret som rigspolitichef; en stilling han overtog permanent 1. februar samme år.

Eksterne kilder/henvisninger 

Rigspolitichefen 
 Højbjerg ny midlertidig rigspolitichef dr.dk 17. december 2008
 Ny mand på rigspolitichef-posten – TV2.dk 18. december 2008
 Jeg føler mig meget privilegeret  – politi.dk 11. september 2006
Jens Henrik Højbjerg stopper som rigspolitichef   - Justitsministeriet.dk 19. december 2019

Jurister fra Danmark
Rigspolitichefer i Danmark
Personer fra Randers
Personer i Kraks Blå Bog
Studenter fra Randers Statsskole
Marktleugast

Marktleugast er en købstad (markt) i Landkreis Kulmbach, Regierungsbezirk Oberfranken i den tyske delstat Bayern. Den er administrationsby i Verwaltungsgemeinschaft Marktleugast.

Geografi 

Marktleugast ligger ved den sydøstlige udkant af Naturpark Frankenwald.
I kommunen ligger ud over Marktleugast disse landsbyer og bebyggelser:

Historie 
Marktleugast er nævnt første gang i 1329.

Marktleugast (lidligere Lubigast) hørte i de ældste tider under Kloster Langheim.

Martsrevolutionen i 1848 nåede også Leugast og bragte mange omvæltninger med sig, og i 1849 var der stor nød, som fik mange mennesker fra Marktleugast og omegn til at udvandre til Amerika.

Seværdigheder 
I landsbyen Marienweiher ligger ved Kloster Marienweiher en af de ældste valfartskirker i Tyskland.

Eksterne henvisninger 

 Baynet; Verwaltungsgemeinschaft Marktleugast

Frankenwald
F351 Fylla

Fylla, med skrognummer F351, var et dansk inspektionsskib. Hans Hedtoft-katastrofen den 30. januar 1959 ved Grønland bevirkede, at der blev bygget fire inspektionsskibe af Hvidbjørnen-klassen i starten af 1960'erne. Hvidbjørnen-klassen bestod, foruden Fylla, af inspektionsskibene Hvidbjørnen, Vædderen og Ingolf.

Skibet medførte helikopter, fra starten en fransk Alouette III, som senere afløstes af den britiske Westland Lynx.

I 1976 blev endnu et inspektionsskib bygget. Det nye skib, som kun overfladisk lignede de fire øvrige, hed Beskytteren. Beskytteren skulle supplere de fire inspektionsskibe af Hvidbjørnen-klassen, idet ændringen af fiskerigrænserne fra 12 til 200 sømil nødvendiggjorde en langt mere intensiveret fiskeriinspektion.

Andet 
Til afløsning af Beskytteren og Hvidbjørnen-klassen blev i starten af 1990'erne bygget fire inspektionsskibe af Thetis-klassen.

Referencer 

Inspektionsskibe fra Danmark
Richard Temple-Grenville, 2. hertug af Buckingham og Chandos

Richard Plantagenet Temple-Nugent-Brydges-Chandos-Grenville, 2. hertug af Buckingham og Chandos KG, GCH, PC (født 11. februar 1797, død 29. juli 1861) var en britisk konservativ politiker og aristokrat, søn af Richard Temple-Grenville, 1. hertug af Buckingham og Chandos. Han levede i familiepalæet Stowe House, Buckinghamshire.

Han var MP for Buckinghamshire 1818–1839. I 1841, blev han medlem af Det kongelige råd, og i 1842 blev han ridder af Hosebåndsordenen.

Referencer 
 Leigh Rayment's Peerage Page  

Politikere fra England
Hertuger fra Det Forenede Kongerige
Briter i 1800-tallet
Naturhavn

En naturhavn er et vandområde, der er beskyttet af omkringliggende landskab og har en vanddybde, som er tilstrækkelig for opankring af fartøjer og skibe.

Flere af verdens største byer er udbygget og placeret ved naturhavne, som kan være beliggende i flodmundinger, fjorde, sunde, bugter, nor etc.

For samfundet har naturhavne altid haft stor strategisk og økonomisk betydning.

Søfart
Havnetyper
Marktschorgast

Marktschorgast er en købstad (markt) i Landkreis Kulmbach, Regierungsbezirk Oberfranken i den tyske delstat Bayern.

Geografi

Schorgast 
Marktschorgast har navn efter Schorgast der er en biflod til Weißer Main.

Schorgast, som også er navnet på dalen den løber i, har sit udspring i den østlige ende af kommunens område i et kildeområde, som tidligere har været drikkevandsforsyning for Marktschorgast. På dens 25 km lange løb løber Perlbach, Weißenbach, Koser og Untere Steinach ud i Schorgast.

Inddeling 
Ud over Marktschorgast, ligger i kommunen landsbyerne:
 Grundmühle
 Mittelpöllitz
 Oberpöllitz
 Pulst
 Rohrersreuth
 Thalmühle
 Unterpöllitz
 Ziegenburg

Eksterne henvisninger 

 Wasserwacht Marktschorgast 
 Bildergalerie
Byrtferth de Ramsey

Byrtferth (Byrhtferð, eller Byrthferth de Ramsey) var en lærd munk i middelalderen. Han var elev hos Abbon af Fleury. Han forfattede lærebøger, herunder en tosproget manual på latin og angelsaksisk og Enchiridion, som bl.a. omhandler astronomi.

I året 1011 nedskrev Byrhtferð den traditionelle rækkefølge i det gamle engelske alfabet. Han medtog de 24 bogstaver fra det latinske alfabet (herunder ampersand) og tilføjede de særlige engelske bogstaver, der indgik i den engelske variation af alfabetet, der fik følgende udseende:

Noter 

Tjek fødsels- og dødsår
Munke og nonner
Estlands nationalvåben

Estlands nationalvåben findes i to udgaver, det store og det lille rigsvåben. Det store rigsvåben består af tre heraldiske blå løver med røde tunger på gulfarvet baggrund, omgivet af egegrene. Det lille rigsvåben adskiller sig ved ikke an være omgivet af egegrene. 

Centralmotivet med tre heraldiske blå løver med røde tunger på gulfarvet baggrund genfindes i Danmarks rigsvåben og menes at have rod i dansk overherredømme over landets nordlige dele i det 13. århundrede. 

Det estiske parlament (estisk: Riigikogu) i den uafhængige estiske republik vedtog nationalvåbenet 19. juni 1925. 

Under den sovjetisk besættelse af Estland var det forbudt at anvende rigsvåbenet, som i stedet blev anvendt af den estiske eksilregering m.fl. Estiske SSR (estisk: Eesti NSV) fik et specielt komponeret våben 

Da Estland igen blev uafhængigt i 1990-1991, blev våbenet genindført ved lov af 7. august 1990, ikrafttrådt 6. april 1993.

Anvendelse 

Centralmotivet med tre heraldiske løver med tunger er blandt andet anvendt i den første republik på 25 sent frimærker og på estiske mønter (5 sent, 3 og 10 mark) og i den anden estiske republik som bagsidemotiv på estiske sentmønter, mens man på estiske frimærker og på estiske kronemønter anvender det lille våben som helhed.

Litteratur 
 Artur Taska: Eesti vapp (Lund 1984, Tallinn 1993),
 Eesti A&O (Eesti Entsüklopeediakirjastus, Tallinn 1993)

Eksterne henvisninger 

Nationalvåben
Rigsvåbener fra Europa
Brad Sucks

Brad Turcotte (født 14. november 1976), medlem af ét-mandsbandet Brad Sucks, var blandt de første musikere som fuldtud udnyttede Free Culture-bevægelsen til reklame og distribution. 

Turcotte åbnede i 2002 en hjemmeside med det formål at producere open source-musik.

Albummer

I Don't Know What I'm Doing 
Alle sange er skrevet af Brad Turcotte.
 "Making Me Nervous" – 2:37
 "Look and Feel Years Younger" – 4:38
 "Fixing My Brain" – 3:57
 "Bad Attraction" – 3:14
 "Sick as a Dog" – 3:14
 "Borderline" – 3:14
 "I Think I Started a Trend" – 3:04
 "Never Get Out" – 2:05
 "Overreacting" – 3:32
 "Dirtbag" – 3:50
 "Time to Take out the Trash" – 2:49
 "Work out Fine" – 4:11

Out of It 
Alle sange er skrevet af Brad Turcotte.
 "Dropping out of School" – 3:43 
 "Certain Death" – 3:49 
 "Fake It" – 3:34 
 "Bad Sign" – 3:52 
 "There's Something Wrong" – 3:28 
 "Gasoline" – 3:57 
 "Total Breakdown" – 2:19 
 "Understood by Your Dad" – 2:50 
 "Out of It" – 3:39 
 "You're Not Going Anywhere" – 3:38

Guess Who's a Mess 
Alle sange er skrevet af Brad Turcotte.
 "In Your Face" – 3:21  
 "Come Back" – 3:26 
 "Feel Free! Plastic Surgery!" – 3:31 
 "Guess Who's a Mess" – 3:17 
 "Waste of TV" – 3:36 
 "Model Home" – 3:38 
 "The First Thing About Me" – 3:16 
 "Thanks for the Add" – 3:41 
 "Fluoride" – 3:43 
 "Just in a Phase" – 3:38

Musikere fra Canada
Whiplash (flertydig)

Whiplash kan have flere betydninger:
 Whiplash – fysisk skade i nakkehvirvlerne
 Whiplash – musiknummer skrevet af Metallica
 Whiplash – orkester
 Whiplash – amerikansk dramafilm fra 2014.
Horn (Silkeborg Kommune)

Horn er en landsby i Midtjylland, beliggende 4 km nordvest for Gjern og 3 km sydvest for Fårvang. Landsbyen hører til Silkeborg Kommune og ligger i Region Midtjylland.

Horn hører til Tvilum Sogn. Tvilum Kirke ligger ensomt i Kirkeskov 2½ km sydvest for Horn. 2 km vest for Horn ligger herregården Tvilumgård.

Historie 
Horn har haft et forsamlingshus, der blev opført i 1892, og missionshuset "Nain", der blev opført i 1896.

Jernbanen 
Horn havde trinbræt på den nedlagte Diagonalbanes første etape Silkeborg-Laurbjerg (1908-71). Natursti "Gjernbanen", der er anlagt på banens tracé, passerer ½ km øst for landsbyen.

Noter 

Lokaliteter i Silkeborg Kommune
Shikoku

er en ø i Japan. Den er den mindste og den mindst befolkede af de fire japanske hovedøer. Øen har et areal på og et indbyggertal på  indbyggere. Blandt øens større byer er Tokushima, Takamatsu og Matsuyama.

Referencer

Eksterne henvisninger 

Øer i Japan
Regioner i Japan
Neudrossenfeld

Neudrossenfeld er en kommune i Landkreis Kulmbach, Regierungsbezirk Oberfranken i den tyske delstat Bayern.

Geografi 
Neudrossenfeld ligger ved floden Roter Main cirka halvvejs mellem Bayreuth og Kulmbach på en klippe der rager ud over floddalen.

Inddeling 
Efter områdereformen i 1970'erne har kommunen følgende landsbyer og bebyggelser:

Eksterne henvisninger
Information Engineering

Information Engineering (IE) eller Information Engineering Methodology (IEM) i softwareudvikling er en tilgang til design og udvikling af informationssystemer.

Overblik 
Information Engineering metodik er en arkitektonisk tilgang til planlægning, analyse og implementering af applikationer indenfor en virksomhed. Hensigten er at gøre virksomheden i stand til at forbedre styringen af dets ressourcer, heriblandt dets kapital, ansatte og informationssystemer, for at opnå dens mål. Det er defineret som: "An integrated and evolutionary set of tasks and techniques that enhance business communication throughout an enterprise enabling it to develop people, procedures and systems to achieve its vision".

Information Engineering har mange formål, disse inkluderer organisationsplanlægning, softwareudvikling, informationssystem planlægning og omarbejdelse af software.

Litteratur 
 John Hares (1992). "Information Engineering for the Advanced Practitioner", Wiley.
 Clive Finkelstein (1989). An Introduction to Information Engineering : From Strategic Planning to Information Systems. Sydney: Addison-Wesley.
 Ian Macdonald (1986). "Information Engineering". in: Information Systems Design Methodologies. T.W. Olle et al (ed.). North-Holland.
 Ian Macdonald (1988). "Automating the Information Engineering Methodology with the Information Engineering Facility". In: Computerized Assistance during the Information Systems Life Cycle. T.W. Olle et al (ed.). North-Holland.
 James Martin and Clive Finkelstein. (1981). Information Engineering. Technical Report (2 volumes), Savant Institute, Carnforth, Lancs, UK.
 James Martin (1989). Information Engineering. (3 volumes), Prentice-Hall Inc.

Eksterne henvisninger 

 
 The Complex Method IEM 
 Rapid Application Development 
  Training Information Engineering Hogeschool Utrecht, Netherlands (Dutch)
 Study of Information Engineering at Hogeschool van Amsterdam in Almere(Netherlands) (Dutch) 
 Study of Information Engineering in Hamburg (Bachelor and Master) 

Systemudvikling
Lærke Møller

Lærke Winther Møller (født 14. januar 1989 i Aalborg) er en dansk tidligere håndboldspiller og nuværende håndboldekspert for TV 2 og TV 2 Sport, under VM- og EM-slutrunder for kvinder.

Hun spillede for blandt andet Team Esbjerg og Danmarks håndboldlandshold. Hun var kendt som en spinkel og hurtig spiller, der mest spillede i angrebet som playmaker. Samtidig var hun ramt af et utal af skader, der endte med at koste hende karrieren relativ tidligt.

Lærke Møller indledte sin håndboldkarriere som 7-årig og spillede i et par Aalborg-klubber som HK Star og Visse IF, inden hun skiftede til Aalborg DH. Her blev hun tidligt udråbt til et stort talent, og allerede som 16-årig fik hun debut på klubbens elitehold, sågar i en Champions League-kamp. Hun debuterede på Y-landsholdet i marts 2006, hvor hun opnåede 16 landskampe. Allerede december samme år kom hun på U-landsholdet, hvor hun spillede 30 kampe. Som 18-årig fik hun debut på A-landsholdet, og hun fik sit gennembrud til GF World Cup i 2008, hvorpå hun blev holdets topscorer med 26 mål under EM i håndbold 2008, og hvor pressen vurderede hende som en af holdets bedste spillere.

Til VM 2009 i Kina var hun udset til at være landsholdets store spillemæssige omdrejningspunkt, men dagen før VM sprang hendes højre akillessene under træningen. Dermed sluttede hendes VM før det overhovedet var begyndt. Hun måtte i stedet rejse hjem for at blive opereret. Hun kæmpede efterfølgende for at vende tilbage og deltog også i træningskampene for FCM op til sæsonen 2010, hvor hun trods skaden hurtigt fandt formen igen. Desværre blev hendes fod overbelastet inden den reelle sæsonstart, og hun måtte igen sidde ude. Hun kæmpede en hård kamp for at blive klar til EM i december 2010, som blev afholdt i Danmark og Norge. Det lykkedes hende at blive klar, og hun leverede tilmed en imponerede indsats. 

Privat danner Lærke Møller par med fodboldspilleren Thomas Enevoldsen.

Møllers sidste deltagelse ved en slutrunde var ved EM i håndbold 2014 i Kroatien og Ungarn.

Noter

Kilder 
 Lars Graabek: "Lærke W. Møller", www.dhf.dk, 16. april 2007
 Spillerinfo (ikke fuld web-side backup)

Håndboldspillere fra Danmark
Personer fra Aalborg
Håndboldspillere fra Aalborg DH
Håndboldspillere fra FC Midtjylland Håndbold
Håndboldspillere fra Team Tvis Holstebro
Håndboldspillere fra Team Esbjerg
Neuenmarkt

Neuenmarkt er en købstad (markt) i Landkreis Kulmbach, Regierungsbezirk Oberfranken i den tyske delstat Bayern.

Geografi 
Neuenmarkt blev i 1971 slået sammen med den tidligere selvstændige kommune Hegnabrunn, og består nu, ud over Neuenmarkt, af disse landsbyer og bebyggelser:

Historie 
Neuenmarkt og Hegnabrunn nævnes første gang i 1398. Greverne af Orlamünde og det af dem grundlagte Kloster Himmelkron ejede store dele af begge kommuner. Det tidligere amt i det preußiske Fyrstedømmet Bayreuth kom efter Freden i Tilsit 1807 under Frankrig men kom i 1810 under Bayern. Allerede i 1848 fik Neuenmarkt jernbaneforbindelse; senere blev der også bygget jerbaneværksteder, der nu er blevet ramme om det Tyske Damplokomotivmuseum (Deutsches Dampflokomotiv-Museum).

Eksterne henvisninger 

 www.dampflokmuseum.de
Informationssystem

Et informationssystem er et system bestående af personer, data og aktiviteter, der behandler data og informationer i en organisation. Dette omfatter såvel manuelle som automatiserede processer. En ofte set kort beskrivelse af et informationssystem er: Input – Proces – Output, som hentyder til, at systemet modtager informationer fra dets omgivelser, behandler disse informationer og afleverer et resultat af behandlingen tilbage til omgivelserne.

Historisk set blev begrebet introduceret i 1965 af Börje Langefors ved en konference i New York City. Langefors brugte begrebet til at fokusere på udviklingen af informationsteknologi i informationssystemer, og begrebet bruges derfor i tæt samspil med datalogi.

Eksempler på informationssystemer:
 Ledelsesinformationssystemer (MIS – Management Information Systems)
 Beslutningsstøttesystemer
 Ekspertsystemer

I vore dage er studiet af informationssystemer et selvstændigt forskningsområde i grænselandet mellem datalogi og organisationsteori. Blandt de emner, der arbejdes med, kan nævnes:
 informationssystemstrategi
 ledelse af informationssystemer
 udvikling af informationssystemer

 
Databehandling
System
Teknologiske systemer
Jorge Ubico

Jorge Ubico y Castañeda (født 10. november 1878, død 14. juni 1946) var præsident i Guatemala i 1931-44.

Ubico var militærofficier af karriere og blev guvernør for provinserne Alta Verapaz og Retalhuleu. I 1921 hjalp han general José Orellana til at tage magten i et statskup. Ubico blev forsvarsminister, men trak sig tilbage i 1922. Han var præsidentkandidat i 1926, men tabte til Lázaro Chacón.

Han vandt præsidentvalget i 1931, hvor han var den eneste kandidat. Han regerede som diktator, indtil et statskup i 1944 væltede ham.

Han gik i eksil og døde i New Orleans.

Referencer 

Guatemalas præsidenter
Politikere fra Guatemala